Odense Adresse-Contoirs Efterretninger, 1848-02-07
Høisalig Kongens Liig paa lit de parade yder et gribende og høitideligt Skue. J Midten af den af svære Sølv=Kandelabre oplyste sortbeklædte Sal staaer paa en Katafalk Paradesengen med det Kongelige Liig. Ansigtstrækkene ere aldeles uforandrede, og de bære endnu Præget af hiin rolige Høihed, som charakteriserede den Forevigede i levende Live. Liget er iført Kroningsdragten med Elephantordenens Jnsignier, og paa Fløielspuder ved Hovedet ligge Kronen, Scepteret og Rigsæblet. Paa Væggen ved Hovedet læses den Høi saliges Valgsprog: "Gud og Fædrelandet. - J Fredags Aftes Kl. 7 1/2 dvælede Hs. Maj. Kongen dybt rørt en kort Tid ved sin hedengangne Faders Side. (Flp.) Allernaadigst approberet Ceremoniel ved Hs. Majestæt, Høisalig Kong Christian den Ottendes lit de parade og castrum doloris samt Sørgetoget fra Kjøbenhavn og det høie Liigs Bisættelse i Roeskilde Domkirke: Høisalig Kong Christian den Ottendes Liig, der ifølge allerhøieste befaling er bleven obduceret og balsammeret, og, overeensstemmende med ældre Ritus, iført en Liigdragt af Sølvmor og den Kgl. Kronningskappe, har midlertidig været bevare, i Allerhøistsammes Gemakker, under Bevogtning af Hs. Majestæts forrige jourhavende Adjutanter 1 Læge og 2 Kammerbetjente. Efterat det høie Liig, i Overværelse af den Høisaliges nærmeststaaende Kavalerer, ved Nattetid i Stilhed er baaret over i forrige Kong Christian den Syvendes Palais paa Amalienborg af Kgl. Laquaier, er det stillet paa en der i Riddersalen anbragt sort Fløiels, med et Kors af Sølvmor og Sølvfryndser, prydet Estrade, under en ligeledes med Fløiel betrukken, og med Sølvgalloner, Fryndser og Qvaster udziret Baldaquin. Omkring Forhøiningen er placeret SølvGueridoner og Sølv-Girandoler med Voxlys. 4 Drabanter (2 Lieutenanter af Sø-Etaten og 2 af LandEtaten), hvis Tjeneste tager sin Begyndelse strax, naar det høie Liig føres over, 1 Kammertjener og 2 Laquaier holde fremdeles, under Jnspection af den jourhavende Adjutant, Vagt Nat og Dag ved det høie Liig, i den Tid, lit de parade ikke offentlig er til Skue. Regalierne ere henlagte paa sorte Fløiels Puder ved Hovedet af det høie Liig; de Kgl. danske Ordener paa røde Fløiels Puder ved Siderne, hvor ogsaa de fremmede Ordener findes rangerede. Ved Foden af Kisten ligger Kommandstaven paa en sort Fløiels Pude, Alt hvilende paa dertil anbragte Piedestaler. Saalænge det høie Liig henstaaer paa lit de parade, og medens der ringes med Stadens Kirkeklokker, paradere derved dagligen i 2 Formiddags- og 2 Eftermiddagstimer: 1 Ridder af Elephanten, 1 af Hoffets Overcharger eller samme Rang, 1 Storkors af Dannebroge, 2 Kammerherrer (Generalmajorer eller Kontreadmiraler), 2 Kammerjunkere, hvilke Alle staae i een Række ved Hovedet af det høie Liig, saaledes at Ridderne af Elephanten staae i Midten, og de øvrige Herrer paa begge Sider efter deres Rang. Ved Siden af Kisten, nærmest Hovedet af det høie Liig, paraderer Overhofmarskallen med Overhofmarskalstaven, og den fungerende Hofmarskal med Hofmarskalstaven; Adjutant du jour stiller sig ved Foden af Kisten. Til Drabanttjeneste kommanderes dagligen: 6 Lieutenanter af Sø-Etaten og 6 Lieutenanter af Land-Etaten; disse stille sig langs Siderne af Gemakket, med Sørgepartisaner, sorte Axelskjærf og Flor om Armeen. (Forts.)